62022CJ0773_INF
Απόφαση του Δικαστηρίου (τέταρτο τμήμα) της 29ης Ιουλίου 2024 –Επιτροπή κατά Σλοβακίας (Επαγγελματικά προσόντα)
(Υπόθεση C‑773/22) (
1
)
«Παράβαση κράτους μέλους – Οδηγία 2005/36/ΕΚ – Αναγνώριση επαγγελματικών προσόντων – Άρθρο 2, παράγραφος 3 – Πεδίο εφαρμογής – Χωριστές διατάξεις του ενωσιακού δικαίου οι οποίες ρυθμίζουν άμεσα την αναγνώριση των επαγγελματικών προσόντων – Άρθρο 7, παράγραφος 4 – Προϋποθέσεις υπό τις οποίες μπορεί να επιβληθεί δοκιμασία επάρκειας πριν από την πρώτη παροχή υπηρεσιών – Άρθρο 14, παράγραφοι 1 και 4 – Προϋποθέσεις επιβολής αντισταθμιστικών μέτρων – Άρθρο 35, παράγραφος 3 – Προϋποθέσεις υπό τις οποίες χορηγείται τίτλος εκπαίδευσης ειδικευμένου οδοντιάτρου – Άρθρο 41, παράγραφος 1, στοιχείο γʹ – Προϋποθέσεις αναγνώρισης των τίτλων μαιευτικής εκπαίδευσης – Άρθρο 42, παράγραφος 2 – Ελάχιστο πεδίο δραστηριοτήτων στις οποίες πρέπει να έχουν οπωσδήποτε πρόσβαση οι μαίες/μαιευτές – Άρθρο 50 και παράρτημα VΙΙ, σημείο 1, στοιχείο δʹ – Υποβολή αιτήματος στο κράτος μέλος καταγωγής για αποστολή εγγράφων απαιτούμενων για την πρόσβαση σε νομοθετικά ρυθμιζόμενο επάγγελμα στο κράτος μέλος υποδοχής – Άρθρο 55, παράγραφος 2 – Κατευθυντήριες γραμμές σχετικές με την οργάνωση και την αναγνώριση της επαγγελματικής πρακτικής άσκησης – Παράλειψη μεταφοράς στο εθνικό δίκαιο»
Ελεύθερη κυκλοφορία των προσώπων – Ελευθερία εγκατάστασης – Εργαζόμενοι – Αναγνώριση των επαγγελματικών προσόντων – Οδηγία 2005/36 – Παράλειψη μεταφοράς στο εθνικό δίκαιο
(Άρθρο 258 ΣΛΕΕ· οδηγία 2005/36 του Ευρωπαϊκού Κοινοβουλίου και του Συμβουλίου, άρθρα 2 § 3, 7 § 4, 14 § § 1 και 4, 42 § 2, 50 και 55α § 2, καθώς και παράρτημα VII, σημείο 1, στοιχείο δʹ)
(βλ. σκέψεις 38, 39, 42, 69, 70, 72, 75, 77, 83, 88, 93, 95, 123, 126, 140, 144, 145, 149, 152, 159)
Διατακτικό
Το Δικαστήριο αποφασίζει:
1)
Η Σλοβακική Δημοκρατία παρέβη τις υποχρεώσεις που υπέχει από την οδηγία 2005/36/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με την αναγνώριση των επαγγελματικών προσόντων, όπως τροποποιήθηκε με την οδηγία 2013/55/ΕΕ του Ευρωπαϊκού Κοινοβουλίου και του Συμβουλίου, της 20ής Νοεμβρίου 2013:
–
παραλείποντας να περιορίσει, σύμφωνα με τα όσα ορίζει το άρθρο 2, παράγραφος 3, της οδηγίας 2005/36, όπως έχει τροποποιηθεί, τις περιπτώσεις που δεν εμπίπτουν στο πεδίο εφαρμογής της οδηγίας, ώστε να αποκλείονται μόνον εκείνες στις οποίες χωριστή ρύθμιση του ενωσιακού δικαίου περιέχει ειδικές διατάξεις που διέπουν άμεσα την αναγνώριση των επαγγελματικών προσόντων·
–
παραλείποντας να προβλέψει, σύμφωνα τα όσα ορίζει το άρθρο 7, παράγραφος 4, της οδηγίας 2005/36, όπως έχει τροποποιηθεί, ως προϋποθέσεις για την επιβολή δοκιμασίας επάρκειας στον διακινούμενο πάροχο ότι πρέπει, πρώτον, να πρόκειται για δραστηριότητα που έχει συνέπειες για τη δημόσια υγεία ή τη δημόσια ασφάλεια και, δεύτερον, να διαπιστώνεται η ύπαρξη ουσιαστικής διαφοράς ανάμεσα στα επαγγελματικά προσόντα του παρόχου και την απαιτούμενη εκπαίδευση στο κράτος μέλος υποδοχής·
–
παραλείποντας να περιορίσει, σύμφωνα με τα όσα ορίζει το άρθρο 14, παράγραφος 1, στοιχείο βʹ, της οδηγίας 2005/36, όπως έχει τροποποιηθεί, τη δυνατότητα επιβολής αντισταθμιστικών μέτρων θέτοντας ως προϋπόθεση ότι η απαιτούμενη εκπαίδευση για την άσκηση του οικείου ρυθμιζόμενου επαγγέλματος πρέπει να αφορά τομείς γνώσεων ουσιωδώς διαφορετικούς από εκείνους που καλύπτει η βεβαίωση επάρκειας ή ο εκπαιδευτικός τίτλος του αιτούντος·
–
παραλείποντας να θεσπίσει, σύμφωνα με τα όσα ορίζει το άρθρο 42, παράγραφος 2, στοιχεία γʹ, στʹ και ιʹ, της οδηγίας 2005/36, όπως έχει τροποποιηθεί, τις αναγκαίες διατάξεις προκειμένου να επιτρέψει σε μαίες/μαιευτές να συνταγογραφούν τις απαραίτητες εξετάσεις για την όσο πιο πρώιμη διάγνωση κάθε κύησης υψηλού κινδύνου, να αναλαμβάνουν, σε επείγουσες περιπτώσεις, τη διεξαγωγή τοκετών με ισχιακή προβολή και να εφαρμόζουν τις θεραπείες που έχουν οριστεί από ιατρό, αντίστοιχα·
–
παραλείποντας να θεσπίσει, σύμφωνα με τα όσα ορίζει το άρθρο 50, σε συνδυασμό με το παράρτημα VII, σημείο 1, στοιχείο δʹ, της οδηγίας 2005/36, όπως έχει τροποποιηθεί, διάταξη που να προβλέπει ότι πρέπει να αποστέλλονται εντός προθεσμίας δύο μηνών τα έγγραφα τα οποία ζητεί το κράτος μέλος υποδοχής ως απαιτούμενα για την πρόσβαση σε νομοθετικά ρυθμιζόμενο επάγγελμα και για την άσκησή του εκεί·
–
παραλείποντας να εκδώσει, σύμφωνα με τα όσα ορίζει το άρθρο 55α, παράγραφος 2, της οδηγίας 2005/36, όπως έχει τροποποιηθεί, κατευθυντήριες γραμμές σχετικές με την οργάνωση και την αναγνώριση των περιόδων επαγγελματικής πρακτικής άσκησης που έχουν πραγματοποιηθεί σε άλλο κράτος μέλος ή σε τρίτη χώρα, ιδίως όσον αφορά τον ρόλο του επόπτη της της επαγγελματικής πρακτικής άσκησης.
2)
Απορρίπτει την προσφυγή κατά τα λοιπά.
3)
Η Ευρωπαϊκή Επιτροπή και η Σλοβακική Δημοκρατία φέρουν η καθεμία τα δικά της δικαστικά έξοδα.
(
1
)	EE C 54 της 30.1.2023.